recursal/SuperWikiNEXT-32B huggingface dataset:
**டேவ்மாவோயிட்டு (Davemaoite)** என்பது உயர் அழுத்த கால்சியம் சிலிக்கேட் பெரோவிசுக்கைட்டு {\displaystyle {\ce {CaSiO3}}}வகை தனித்துவமான கனசதுரப் படிக அமைப்பைக் கொண்ட கனிமம் ஆகும். 

பூமியின் மேலோட்டின் கீழடுக்கிள் உள்ள மூன்று முக்கிய தாதுக்களில் இதுவும் ஒன்றாகும். இக்கனிமத்தின் இருப்பானது அங்குள்ள பொருட்களில் 5-7% ஆகும். குறிப்பிடத்தக்க வகையில், இக்கனிமமானது யுரேனியம் மற்றும் தோரியம் ஆகியவற்றை வழங்க முடியும். இக்கனிமத்தில் காணப்படும் கதிரியக்க ஓரிடத்தான்கள் கதிரியக்கச் சிதைவின் மூலம் வெப்பத்தை உருவாக்குவதால், இக்கனிமமானது புவியின் இந்த அடுக்குப் பகுதி வெப்பமடைவதற்கு பெரிதும் உதவுகிறது.  பூமியின் மேற்பரப்பிற்குக் கீழே வெப்பம் எவ்வாறு ஆழமாகப் பாய்கிறது என்பதையறிவதில் இக்கனிமப்பொருள் முக்கியப் பங்காற்றுகிறது. 

இக்கனிமம் ஆய்வகத்தில் செயற்கையாக உருவாக்கப்பட்டதுஇ. ஆனால், பூமியின் மேலடுக்கில் இருப்பது இக்கனிமத்தின் மிகத் தீவிர வகையைச் சார்ந்தது என்று கருதப்பட்டது. பின்னர் 2021 ஆம் ஆண்டில், துல்லியமான புள்ளிகளில் எக்ஸ்-கதிர்களின் உயர் ஆற்றல் கற்றையை மையப்படுத்துவதன் மூலம், பூமியின் மேற்பரப்பிற்கு அடியில் 660 முதல் 900 கிமீ வரையிலான புவியோட்டிற்குள் உருவான வைரத்திற்குள் மிக நுண்ணிய அளவில் இக்கனிமம் கண்டுபிடிக்கப்பட்டது. இக்கனிமத்தின் இருப்பை கோட்பாட்டியல்ரீதியாக முதலில் குறிப்பிட்ட புவி இயற்பியலாளர் ஹோ-குவாங் (டேவ்) மாவோவின் பெயரால் பெயரிடப்பட்டது. போட்சுவானாவில் உள்ள ஒராபா வைரச் சுரங்கத்தில் இருந்து இந்த வைரம் பிரித்தெடுக்கப்பட்டது. 

ஒத்தியங்கு முடுக்கி எக்சு கதிர் விளிம்பு விளைவு எனப்படும் நுட்பத்தைப் பயன்படுத்தி இக்கனிமத்தின் இருப்பு வெளிப்படுத்தப்பட்டது.  

கால்சியம் சிலிகேட்டானது வோலாஸ்டோனைட்டு மற்றும் பிரெயிட்டு ஆகிய வடிவங்களில் புவியின் மேலோட்டில் நடு மற்றும் கீழடுக்குகளில் காணப்படுகிறது. இருப்பினும், கனிமத்தின் இவ்வடிவமானது பூமியின் மேற்பரப்பில் காணப்படுவதை விட 200,000 மடங்கு அதிக அழுத்தத்தில் மட்டுமே இருக்க முடியும்.

மேலும் பார்க்கவும்
------------------

* பெரோவிசுக்கைட்டு
* கனிமங்களின் பட்டியல்

மேற்கோள்கள்
-----------

1. 1 2 3  Diamond delivers long-sought mineral from the deep Earth, Nature, by Alexandra Witze, 11 November 2021
2. ↑  Baker, Harry (2021-11-14). "Diamond hauled from deep inside Earth holds never-before-seen mineral". *Space.com* (ஆங்கிலம்). 2021-11-15 அன்று பார்க்கப்பட்டது.
3. ↑  Pappas, Stephanie. "New Mineral Discovered in Deep-Earth Diamond". *Scientific American* (ஆங்கிலம்). 2021-11-15 அன்று பார்க்கப்பட்டது.
4. ↑  #author.fullName}. "New mineral davemaoite discovered inside a diamond from the Earth's mantle". *New Scientist* (ஆங்கிலம்). 2021-11-15 அன்று பார்க்கப்பட்டது.
**வலையர்** (*Valaiyar*) என்போர் மதுரை, தேனி, திண்டுக்கல் (நத்தம், வேடசந்தூர், நிலக்கோட்டை), சிவகங்கை, இராமநாதபுரம், கோயம்புத்தூர், திருநெல்வேலி, விருதுநகர் (அருப்புக்கோட்டை, திருச்சுழி, சாத்தூர்), புதுக்கோட்டை (திருமயம், விராலிமலை, கந்தர்வகோட்டை) ஆகிய மாவட்டங்களில் வாழும் ஒரு இனக்குழுவினராவர். இவர்கள் முத்தரையர் சமூகத்தில் உள்ள 29 பிரிவில் ஒருவராவர்.

சங்கஇலக்கியங்களில் வலையர்
-------------------------

"வலைவர்", "வலைஞர்" இவையாவும் வலையர் என்ற சொல்வழக்கின் செய்யுள் வடிவம் என்பதை நம் அறிவோம்.அதுபோல வலையர் என்பதை "வலைஞர்","வலைவர்" என்றே செய்யுள் வழக்கில் இலக்கியங்கள் குறிப்பிடும்.

**பெரும்பாணாற்றுப்படை** என்ற தொகையிலிலிருந்து
"கோடை நீடினும் குறைப்பட வறியாத்
தோடாழ்குளத்துக் கோடுகாத்திருக்கும்
கொடுமுடி ‘வலைஞர்’ "

பாடலின் பொருள்;கோடை நீடித்தாலும்,குறையாத ஆழமுள்ள குளத்தின் கரையினிலே மீன்பிடிக்கக் காத்திருக்கும் வலைஞர்/வலையர்.

**மதுரைக் காஞ்சி**யிலிருந்து
"வண்டிரை கொண்ட கமழ்பூம் பொய்கை
கம்புட் சேவல் இன்துயில் இரிய
‘வல்லை நீக்கி வயமீன் முகந்து
கொள்ளை சாற்றிய கொடுமுடி வலைஞர்’ "

பாடலின் பொருள்;வண்டுகள் தங்கிய பூமணம் பொருந்திய பொய்கையிலே படர்ந்திருக்கும் வள்ளைக்கொடியைக் கம்புள் சேவலின் இனிய தூக்கம் களையும்படி நீக்கிவிட்டு வலையை விரித்து கொழுத்த மீன்களை பிடித்து விற்கும் வலைஞர்/வலையர்.

**ஐங்குறுநூறின்** அம்மூவனார் பாடிய நெய்தல் திணையில் வரும் பாடல்

"சிறுநணி வரைந்தனை கொண்மோ பெருநீர்
‘வலைவர்’ தந்த கொழுமீன் வல்சிப்
பறைதடி முதுகுருகு இருக்கும்
துறைகெழு தொண்டி அன்னவிவள் நலனே"

பாடலின் பொருள்;தலைவனோடு காதல் கொண்ட தலைவி,பறத்தலை கைவிட்டு தம்மை விரைந்து மணம் செய்துகொள்ளுமாறு அவனிடத்தே வற்புறுத்துகிறாள்.அதற்குச் சான்றாய் ‘கடலுக்குச் சென்று வலையைக் கொண்டு மீன் பிடிக்கும் மக்கள்,அம்மீன்களை கரைக்கு கொண்டுவந்தவுடன் அதனை வாங்குவதற்கு பலரும் போட்டியிடுவர்’.அதுபோல பருவ வயதினளாகியத் தம்மை மணம் முடிக்க பலரும் முயன்று வருவதாகவும்,அதை உணர்ந்து தம்மை விரைந்து மணக்குமாறும் அவனிடத்தே சொல்லுகின்றாள்.
இதன் மூலம் ஐங்குறுநூறு இயற்றப்பட்ட காலத்திலேயே வலையர்கள் வாழ்ந்ததும்,அவர்கள் மீன்பிடித் தொழிலைச் செய்ததும் தெளிவாகத் தெரியவருகின்றது.

மேற்கோள்கள்
-----------

1. ↑  "வலையர் புனரமைப்பு வாரியம்: முதல்வர் இ.பி.எஸ். உறுதி - Dinamalar Tamil News". *Dinamalar*. 2022-07-27 அன்று பார்க்கப்பட்டது.

வெளி இணைப்புகள்
---------------

* முத்தரையர் நாட்டு வேட அடியார்கள் கண்டெடுத்த திருவப்பூர் முத்துமாரி அம்மன் தல வரலாறு
புஸ்தான் நூலின் முதற்பக்கம்.
**புஸ்தான்** (பாரசீகம்: بوستان, ஆங்கிலம்: Bustan; பொருள்: "பழத்தோட்டம்") என்பது பாரசீக கவிஞர் சா'தியின் கவிதை நூல் ஆகும். இது பொ.ஊ. 1257-இல் முடிக்கப்பட்டு துருக்கியின் சல்குரித் மன்னர்களின் அடபெக் எனப்படும் ஆட்சியராக இருந்த முதலாம் சாத் அல்லது இரண்டாம் சாத் அவர்களுக்கு அர்ப்பணிக்கப்பட்டது. சா'தியின் இரண்டு முக்கிய படைப்புகளில் ஒன்றாக புஸ்தான் கருதப்படுகிறது.

புஸ்தான் சா'தியின் முதல் படைப்பு ஆகும். இந்த நூலில் சா'தியின் வாழ்நாள் அனுபவங்களின் பலன்களாக வாழ்க்கையின் மீதான அவரது பார்வைகள் பற்றிய சிந்தனைகள் உள்ளன. இதில் பல முக்கிய வாழ்க்கை நிகழ்வுகள் தொகுக்கப்பட்டுள்ளன. சா'தியின் பயணங்கள் மற்றும் மனித உளவியல் பற்றிய அவரது பகுப்பாய்வுகள் ஆகியவை இதில் அடங்கும். இந்நூலில் அவர் தனது அறிவுரைகளை உணர்வுபூர்வமாகவும் ஈசாப்பின் நீதிக்கதைகளைப் போன்றும் குறிப்பிடுகிறார். இந்நூலில் அறநெறிமுறைகள் பற்றியும் அவற்றைப் பயிலும் விதங்களைப் பற்றியும் பத்து அத்தியாயங்களில் நூலாசிரியர் தந்துள்ளார். அவையாவன முறையே நீதி, கருணை, அன்பு, பணிவு, மனநிறைவு, பக்தி, கல்வி, நன்றியுணர்வு, மனந்திருந்துதல் மற்றும் பிரார்த்தனை ஆகும்.

நார்வேயின் பொக்லப்பன் உலக நூலகம் இந்நூலை எல்லா காலத்திலும் தலைச்சிறந்த 100 புத்தகங்களில் ஒன்றாகப் பட்டியலிட்டுள்ளது. இது மத்னாவி என்னும் எதுகைகளுடன் கூடிய பாரசீக ஈரடிப் பாவகையில் இயற்றப்பட்டுள்ளது. இது ஆங்கிலத்திலும் டச்சிலும் மொழிபெயர்க்கப்பட்டுள்ளது. 1688-இல் டேனியல் ஹவர்ட் என்பவரால் புஸ்தான் டச்சு மொழியில் மொழிபெயர்க்கப்பட்டது.

இந்தியாவில், புஸ்தான் மற்றும் குலிஸ்தான் ஆகியவை இசுலாமிய கீழ்நிலைப் பள்ளிகளில் மாணவர்களுக்கு மனப்பாடப் பகுதியாகக் கற்பிக்கப்படுகின்றன.

* யூசுஃப்பும் சுலைக்காவும். புஸ்தானின் 1488-ம் ஆண்டைய தைமூரிய நூலிலிருந்து எடுக்கப்பட்ட கமாலுதீன் பெகசாத் என்பவர் வரைந்த ஓவியம்.*யூசுஃப்பும் சுலைக்காவும்*. புஸ்தானின் 1488-ம் ஆண்டைய தைமூரிய நூலிலிருந்து எடுக்கப்பட்ட கமாலுதீன் பெகசாத் என்பவர் வரைந்த ஓவியம்.
* இரவில் ஓர் கேளிக்கை விருந்து. புஸ்தானின் சு. 1540-ம் ஆண்டைய தைமூரிய நூலிலிருந்து எடுக்கப்பட்ட மிர்சா அலி வரைந்த ஓவியம்.*இரவில் ஓர் கேளிக்கை விருந்து*. புஸ்தானின் சு. 1540-ம் ஆண்டைய தைமூரிய நூலிலிருந்து எடுக்கப்பட்ட மிர்சா அலி வரைந்த ஓவியம்.
* சு. 1560–1570-ம் ஆண்டுகளின் புஸ்தான் ஏடுகளிலிருந்து.சு. 1560–1570-ம் ஆண்டுகளின் புஸ்தான் ஏடுகளிலிருந்து.
* ஹபிபுல்லா சாவாஜி வரைந்த சு. 1600–1608 ஆண்டுகளின் ஓவியம்.ஹபிபுல்லா சாவாஜி வரைந்த சு. 1600–1608 ஆண்டுகளின் ஓவியம்.

இவற்றையும் பார்க்க
------------------

* குலிஸ்தான்

மேற்கோள்கள்
-----------

1. ↑  C.E. Bosworth, The New Islamic Dynasties, (Columbia University Press, 1996), 207.
2. ↑  Mozaffari, N. Siyanat, F. Khubanian, M.Khansar, A. (2018). The Effects of Kindness in Saadi's Bustan. Theory and Practice in Language Studies. Vol 8, No 9.
3. ↑  *Iranian Studies in the Netherlands*, J. T. P. de Bruijn, **Iranian Studies**, Vol. 20, No. 2/4, Iranian Studies in Europe and Japan (1987), 169.
4. ↑  Nehru, Jawaharlal. *Glimpses of World History*. Penguin Random House India. பன்னாட்டுத் தரப்புத்தக எண்:978-9-385-99006-9.

வெளியிணைப்புகள்
---------------

விக்கிமீடியா பொதுவகத்தில்,  
 ***Bostan***   
என்பதின் ஊடகங்கள் உள்ளன. 

* புஸ்தான்-இ சா'தியின் ஆங்கில மொழிபெயர்ப்பு (pdf)
**வலைக்கு அப்பால் வாழ்தல்** என்பது மின்சாரம், தொலைத்தொடர்பு, குழாய் நீர், கழிவு அகற்றல் ஒருங்கியம் போன்ற பொது வலைக் கட்டமைப்புகளில் தங்கி வாழாமல், தன்னிறைவாக வாழும் ஏற்பாட்டைக் குறிக்கிறது. 

இலங்கை, இந்தியா போன்ற நாடுகளில் பலர் இயல்பாக இந்த வாழ்க்கை முறையைக் கொண்டிருக்கின்றனர். அதாவது கிணற்றில் நீர் பெற்று, தோட்டத்தில் உணவு பெற்று, கழிவை எரித்து அல்லது பசளையாக்கி வாழும் சிற்றூர் வாழ்க்கை ஓரளவு தன்னிறைவு கொண்டது. மேற்குநாடுகளில் நகரங்களுக்கு அப்பால், கிட்டத்தட்ட நல்ல வாழ்க்கைத் தரத்தில், தன்னிறைவாக வாழ்தலை Off-the-grid அல்லது வலைக்கு அப்பால் என்ற சொற்தொடர் சுட்டுகிறது. ஐக்கிய அமெரிக்காவில் பல பரிசோதனைச் சமூகங்கள் இந்த வாழ்க்கை முறையைக் மேற்கொள்கின்றன.

உணவு
----

தோட்டத்தில், அல்லது வயலில் தாமே உணவை உற்பத்தி செய்வது.

ஆற்றல்
------

சூரியகலங்கள், காற்றாடிகள், புவி ஆற்றல் போன்ற வழிகளில் ஆற்றலைப் பெறுதல்.

நீர்
----

கிணறு, ஆறு போன்றவற்றை நீர்த் தேவைக்காகப் பயன்படுத்தல்.

கழிவு
-----

கழிவுகளை பசளையாக்கல், மீள்பயன்படுத்தல்.

போக்குவரத்து
------------

மனித, விலங்கு வலு வாகனங்கள், அல்லது சூரியகல வாகனங்களைப் பயன்படுத்தல்.

வீடு
----

தானே வீட்டை, பெரும்பாலும் இயற்கைச் கட்டமைகளுக்குள், இயற்கைப் பொருட்களைப் பயன்படுத்திக் கட்டல்.
**வலைத் தொடர்** (Web series) என்பது இணைய காணொளித் தொடர் ஆகும். பொதுவாக அத்தியாயங்கள் வடிவத்தில் இணையத்தில் வெளியிடப்படுகின்றது. மற்றும் வலைத் தொலைக்காட்சி ஊடகத்தின் ஒரு பகுதி ஆகும். இது 1990 களின் பிற்பகுதியில் தோன்றியது மற்றும் 2000 களின் முற்பகுதியில் மிகவும் முக்கியத்துவம் பெற்றது. ஒரு வலைத் தொடரின் ஒரு ஒற்றை நிகழ்வை ஒரு அத்தியாயம் அல்லது "வெப்சோட்" என்று அழைக்கலாம், இருப்பினும் பிறகு அந்த சொல் பெரும்பாலும் பயன்படுத்தப்படுவதில்லை.

மேசைக் கணினி, மடிக்கணினி, கைக் கணினி மற்றும் திறன்பேசி உள்ளிட்ட பல சாதனங்கல் மூலம் வலைத் தொடர்களைக் காணலாம். அவற்றை தொலைக்காட்சியிலும் பார்க்கலாம். 2013 ஆம் ஆண்டில் நெற்ஃபிளிக்சு என்ற இணையத் தளத்தில் வெளியான ஹவுஸ் ஒப் கார்ட்ஸ், அரெஸ்டடு டெவலப்மெண்ட், ஹீமலோக் குரோவ் போன்ற வலைத் தொடர்கள் 65வது பிரைம் டைம் எம்மி விருதுகளில் முதலாவது அசல் இணைய வலைத் தொலைக்காட்சி தொடருக்காக பரிந்துரை செய்யப்பட்டது. 2016 ஆம் ஆண்டு நிலவரப்படி வலைத் தொடர்கள் தயாரிப்பில் சிறந்து விளங்குகின்றது. அதன் படி எம்மி விருதுகள் மற்றும் கனடிய திரை விருதுகள் போன்ற பல விருதுகளுக்கின் கீழ் பல விருதுகள் வழங்கப்பட்டு வருகின்றது.

2015 ஆம் ஆண்டு காலப் பிற் பகுதிக்கு பிறகு தான் தமிழ் மொழியில் வலைத் தொடர்கள் உருவாக்கப்பட்டது. தற்பொழுது தமிழ் வலைத் தொடர்கள் பெரும் வளர்ச்சியடையத் துவங்கியுள்ளது. நிலா நிலா ஓடி வா, ஆட்டோ சங்கர், அமெரிக்கா மாப்பிள்ளை, கள்ளச்சிரிப்பு, மாயத்திரை, குயின், வெல்ல ராஜா போன்ற பல வலைத் தொடர்கள் நெற்ஃபிளிக்சு, பிரைம் வீடியோ, ஜீ5, ஆல்ட் பாலாஜி, ஹாட் ஸ்டார் போன்ற பல இணையத்தளங்களில் பதிவேற்றம் செய்யப்பட்டுள்ளது.

மேற்கோள்கள்
-----------

1. ↑  Stelter, Brian (2013-07-18). "Netflix Does Well in 2013 Primetime Emmy Nominations". *த நியூயார்க் டைம்ஸ்*. 2013-07-18 அன்று பார்க்கப்பட்டது.
2. ↑  S, Srivatsan (April 23, 2019). "Manoj Paramahamsa on producing 'Auto Shankar'" – www.thehindu.com வழியாக.
3. ↑  "ZEE5 to launch Tamil web series 'Kallachirippu'" (in en-GB). *BizAsia | Media, Entertainment, Showbiz, Events and Music*. 2018-07-24. .
4. ↑  "TV serials & movie producer Balaji Telefilms launches online platform with original digital content". 14 August 2015.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**வலைக் குறிப்புரை** (web annotation) என்பது வலைத்தளம், வலைப்பதிவு, படம், நிகழ்படம் போன்ற இணைய வளங்கங்களோடு இணைப்புப் பெற்ற குறிப்புரை ஆகும். ஒரு வளத்தைப் பற்றி அல்லது அந்த வளத்தோடு தொடர்புடைய பிற வளங்களைப் பற்றிய குறிப்புக்களை பகிர குறிப்புரை பயன்படுகிறது. கருத்து, குறிசொல், விளக்கவுரை என்று பல்வேறு வகைகளில் இந்தக் குறிப்புரை அமையலாம். புலைமைசார் பதிப்பித்தலில், கற்றல் கற்பித்தலில், ஆய்வில், ஊடகவியலில், கருத்துப்பகிர்வில் குறிப்புரை முக்கியத்துவம் பெறுகிறது.

நூல் மதிப்பீடு, கருத்து அல்லது பின்னூட்டம், பல்லூடக குறிப்புரை, மொழிபெயர்ப்புக் குறிப்புரை என்று வலைக் குறிப்புரைகள் பல வகைப்படலாம்.

சீர்தரங்கள்
-----------

உலகளாவிய வலைச் சேர்த்தியம் வலைக் குறிப்புரை பணிக் குழு ஒன்றினை வைத்துள்ளது. இது மூன்று பரிந்துரை முன்மொழிவுகளை முன்வைத்துச் செயற்படுகிறது.

* Web Annotation Data Model
* Web Annotation Vocabulary
* Web Annotation Protocol

மேற்கோள்கள்
-----------

1. ↑  "Web Annotation Data Model". உலகளாவிய வலைச் சேர்த்தியம். 06 September 2016. 29 செப்டம்பர் 2016 அன்று பார்க்கப்பட்டது. Check date values in: `|date=` (உதவி)
**ஆயிஷா** என்பவர் தமிழ்நாட்டு தொலைக்காட்சி நடிகை ஆவார். இவர் தமிழ் மற்றும் தெலுங்கு மொழி தொலைக்காட்சி தொடர்களில் 2017 ஆம் ஆண்டு முதல் நடித்து வருகின்றார். 2வது ஜீ தமிழ் குடும்பம் விருதுகள் என்ற நிகழ்ச்சியில் சிறந்த நடிகைக்கான விருதை வென்றுள்ளார் என்பது குறிப்பிடத்தக்கது.

ஆரம்ப வாழ்க்கை
--------------

இவர் ஜூன் 06, 1993 ஆம் ஆண்டு கேரளா மாநிலம் காசர்கோடு மாவட்டத்தில் பிறந்தார். காசர்கோடு அம்பேத்கர் வித்யானிகேதன் ஆங்கில நடுத்தர மேல்நிலைப்பள்ளியில் இடைநிலைக் கல்வியை முடித்தார். சென்னை எம்ஓபி வைஷ்ணவ் மகளிர் கல்லூரியில் இளங்கலை பட்டம் பெற்றார்.

நடிப்புத்துறையில்
-----------------

இவர் விஜய் தொலைக்காட்சியில் ஒளிபரப்பான **பொன்மகள் வந்தாள்** தொடரில் அறிமுகம் ஆனார். அதனைத் தொடர்ந்து சன் தொலைக்காட்சியில் மாயா என்னும் தொடரில் நடித்தார். தற்போது ஜீ தமிழ்தொலைக்காட்சியில் சத்யா 2 என்னும் தொலைக்காட்சித் தொடரில் நடித்து வருகிறார்.

### தொலைக்காட்சி

|
|  |
| ஆண்டு | தொடர் | கதாபாத்திரம் | அலைவரிசை |
| 2017 | ரெடி ஸ்டெடி போ | போட்டியாளர் (1 அத்தியாயம்) | விஜய் தொலைக்காட்சி |
| 2018 | பொன்மகள் வந்தாள் | ரோகினி | விஜய் தொலைக்காட்சி |
| 2018 | மாயா | தர்சினி | சன் தொலைக்காட்சி |
| 2019–2021 | சத்யா | சத்யா | ஜீ தமிழ் |
| 2019–2020 | சாவித்ரம்மா காரி அப்பாய் | நந்தினி | ஸ்டார் மா |
|

விருதுகள் மற்றும் பரிந்துரைகள்
------------------------------

| ஆண்டு | விருது | பரிந்துரை | பெறுநர் | தொடர் | முடிவு |
| --- | --- | --- | --- | --- | --- |
| 2019 | 2வது ஜீ தமிழ் குடும்பம் விருதுகள் | சிறந்த நடிகை | ஆயிஷா | சத்யா | வெற்றி
 |
| சிறந்த ஜோடி | விஷ்ணு & ஆயிஷா | சத்யா | வெற்றி
 |
|

மேற்கோள்கள்
-----------

1. ↑  "Sathya: TV actress Ayesha to play a tomboy - Times of India". *The Times of India* (ஆங்கிலம்). 2019-03-08 அன்று பார்க்கப்பட்டது.
**பெரியமுத்தூர்** (Periyamuthur) என்பது இந்தியாவின், தமிழ்நாடு மாநிலத்திலுள்ள கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.

அமைவிடம்
--------

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது.

விளக்கம்
--------

இந்த ஊரானது கிருட்டிணகிரி அணைக்கு அருகில், தென்பெண்ணை ஆற்றங்கரையில் அமைந்துள்ளது. இந்த ஊரில் 500க்கும் மேற்பட்ட வீடுகள் உள்ளன. இந்த ஊரின் தனிச்சிறப்பாக ஊரின் முகப்பில் உயரமான ஓட்டுவீட்டைப் போன்ற நீண்ட சுவர் உள்ளது. அதில் இரண்டு ஊர் வாசல்கள் அமைந்துள்ளன. 15 அடி உயரம், 8 அடி அகலம் கொண்ட இந்த ஊர் வாசல் வழியாகவே ஊருக்குள் நுழையமுடியும். இந்தப் பகுதியை கோட்டை என்று ஊர்மக்கள் அழைக்கின்றனர். இரவு 10 மணிக்கு ஊர் காவலாளியால் ஊர்வாசல் பூட்டப்படுகிறது. அதன் பிறகு யாராவது ஊருக்கு வந்தால் அருகில் உள்ள சன்னல் வழியே காவலளியை அழைத்து திறக்கச்சொல்ல வேண்டும். தெரியாதவர்கள் வந்தால் அவருக்கு வேண்டிய வீட்டுக்காரர் வந்து பார்த்து கதைவைத் திறக்கச் சொன்னால் மட்டுமே கதவு திறக்கப்பட்டும். தேர்தல் நேரத்தில் பரப்புரைக்கு வருபவர்களை இந்த வாசல் தாண்டி ஊருக்குள் விடுவதில்லை. வருபவர்கள் இங்கிருந்தே பரப்புரை செய்துவிட்டு ஊர் பெரியவர்களை அழைத்து பேசிவிட்டு திரும்புவர்.

வரலாறு
------

சில நூற்றாண்டுகளுக்கு முன்பு திருவண்ணாமலைக்கு அருகில் உள்ள செங்கம் பகுதியில் இருந்து பெரியமுத்தன், நடுமுத்தன், சின்னமுத்தன் என்னும் மூன்று சகோதரர்கள் தென்பெண்ணை ஆற்றங்கரையோரம் வந்து இங்கு குடியேறினர். இங்கிருந்த காட்டை அழித்து வேளாண்மை செயத்துவங்கினர். இவர்களின் சந்ததியினர் விரிவடைந்து இப்பகுதியில் சின்னமுத்தூர், பெரியமுத்தம்பட்டி, நடுமுத்தூர் என ஊர்கள் உருவாயின. என்பது செவிவழி தகவல்.

மேற்கோள்கள்
-----------

1. ↑
2. ↑
3. 1 2  ஊர் வாசல்! (2016). *தினகரன் பொங்கல் மலர் 2016*. சென்னை: தினகரன். பக். 224-229.

  


| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**நடத்தை விதிகள்** (Conduct Rules) என்பது மக்களாட்சியில் தேர்தல் தொடங்கும் முன் செயல்படுத்தப்படும் ஒரு சிறப்பு அரசியல் நடைமுறையாகும். இந்த நடைமுறை அல்லது விதிமுறைகள் பெரும்பாலும் தேர்தல் தேதி அறிவித்து, தேர்தல் முடியும் வரை செயல்படுத்தப்படும்.

நடத்தை விதிகள் அமலாகும் பொழுது, அரசு மற்றும் அரசு சார்ந்த நிறுவனங்களில் பணிபுரியும் ஊழியர்கள், ஆசிரியர்கள், சீருடை பணியாளர்கள் மற்றும் அரசு உதவி பெறும் கல்விக்கூட ஆசிரியர்கள் மற்றும், ஊழியர்களின் சட்ட பூர்வமான குடும்ப உறுப்பினர்களை வகைப்படுத்தல், அசையும் மற்றும் அசையா சொத்துகள் வாங்குதல் மற்றும் விற்பனை செய்தல், கூட்டுறவு சங்கங்களில் பங்கேற்றல், அரசு தொடர்பற்ற தனிப்பட்ட தொழில் அல்லது வேலை செய்தல், ஏலச் சீட்டு கட்டுதல், வரதட்சனை, கொடை, பரிசுகள் வாங்குதல், பணியில் இருக்கும் போது உயர்கல்வி பயிலல், வெளிநாடுகளுக்குச் செல்ல கடவுச் சீட்டு வாங்குதல், அலுவல் நேரங்களில் ஆர்ப்பாட்டம் (Demonstration) செய்தல், சங்க சந்தா வசூலித்தல், முதலீடுகள் செய்தல் மற்றும் கடன் வாங்குதல்; கொடுத்தல், வேலை நிறுத்தத்தில் பங்கெடுத்தல், அரசியல் கட்சியில் சேர்தல் மற்றும் தேர்தலில் பங்கெடுத்தல், சாதி சங்கங்களில் உறுப்பினராதல், இருதார திருமணம் புரிதல், பாலியல் வன்கொடுமையில் ஈடுபடல், போதைதரும் மருந்துகள்/பானங்கள் அருந்துதல், அரசியல் கட்சிகள் மற்றும் இந்திய இறையாண்மைக்கு எதிரான இயக்கங்களில் நேரடியாகவோ அல்லது மறைமுகமாகவோ பங்கெடுத்தல் போன்றவை குறித்தான செயல்பாட்டு அல்லது நடத்தை விதிமுறைகள் விரிவாக அரசு ஊழியர்கள், ஆசிரியர்கள் மற்றும் சீருடைப் பணியாளர்களுக்கு அறிவுறுத்தப்படுகிறது.
**ஏ. எல். அப்துல் மஜீத்** (நவம்பர் 15, 1933 - நவம்பர் 13, 1987) கிழக்கிலங்கையின் அரசியல்வாதியும், முன்னாள் இலங்கை நாடாளுமன்ற உறுப்பினரும் ஆவார்.

வாழ்க்கைச் சுருக்கம்
--------------------

அப்துல் மஜீத் திருகோணமலை மாவட்டம், மூதூரில் முகமது சுல்தான் அப்துல் லத்தீப் விதானையாருக்கு மகனாகப் பிறந்தவர் மஜீத். தனது ஆரம்பக் கல்வியை பெரிய கிண்ணியா ஆண்கள் வித்தியாலயத்தில் பெற்றார். பின்னர் மட்டக்களப்பு சிவானந்தா வித்தியாலயத்திலும் திருகோணமலை இந்துக் கல்லூரியிலும் கற்றார். உயர்ப்படிப்புக்காக இந்தியா சென்று திருச்சி ஜமால் கல்லூரி, பூனா வாதியா கல்லூரி, சென்னை மாநிலக் கல்லூரிகளில் பட்டப்படிப்பை முடித்துக் கொண்டு திருகோணமலை மாவட்டத்தின் முதலாவது முஸ்லிம் பட்டதாரியாக நாடு திரும்பினார். கிண்ணியா மத்திய கல்லூரியில் குறுகிய காலம் பதில் அதிபராகப் பணியாற்றினார்.

அரசியலில்
---------

மார்ச் 1960 இல் இடம்பெற்ற நாடாளுமன்றத் தேர்தலில் மூதூர் இரட்டை அங்கத்தவர் தொகுதியில் தையல் இயந்திரச் சின்னத்தில் சுயேட்சை வேட்பாளராகப் போட்டியிட்டுத் தோல்வி கண்டார். அதே ஆண்டு சூலை மாதம் நடந்த பொதுத் தேர்தலில் சிறீலங்கா சுதந்திரக் கட்சியில் இணைந்து போட்டியிட்டு நாடாளுமன்றம் சென்றார். அன்றில் இருந்து 1977 வரை மூதூர் தொகுதி நாடாளுமன்ற உறுப்பினராக இருந்தார். இக்காலத்தில் அவர் தகவல் மற்றும் ஒலிபரப்புத்துறைப் பிரதி அமைச்சராகவும் பணியாற்றியிருந்தார்.

சுட்டுக் கொலை
-------------

அப்துல் மஜீத் 1987, நவம்பர் 13 ஆம் நாளன்று இனந்தெரியாதோரால் மூதூரில் சுட்டுக் கொல்லப்பட்டார். இவரது மகன் நஜீப் அப்துல் மஜீத் திருகோணமலைத் தொகுதி நாடாளுமன்ற உறுப்பினராக இருந்தவர். தற்போது கிழக்கு மாகாணசபையின் முதலமைச்சராக இருந்தவர்.

மேற்கோள்கள்
-----------

1. 1 2 3  தடங்கள் (மர்ஹும் ஏ. எல். அப்துல் மஜீது நினைவிதழ்)
[*தொடர்பிழந்த இணைப்பு*], 2002
2. ↑  கிழக்கு மக்களின் விடிவுக்காக தன்னையே அர்ப்பணித்த மூதூர் முதல்வர் அப்துல் மஜீத் பரணிடப்பட்டது 2012-11-14 at the வந்தவழி இயந்திரம், தினகரன், நவம்பர் 11, 2012
***ஆயுத பூஜை*** (*Ayudha Poojai*) 1995 ஆம் ஆண்டு அர்ஜுன், ஊர்வசி மற்றும் ரோஜா நடிப்பில், சி. சிவகுமார் இயக்கத்தில், என். பழனிச்சாமி தயாரிப்பில், வித்தியாசாகர் இசையில் வெளியான தமிழ் திரைப்படம்.

கதைச்சுருக்கம்
--------------

கிருஷ்ணசாமியும் (அர்ஜுன்) சாமியப்பனும் (திலகன்) எதிரிகள். கிருஷ்ணசாமியின் மகள் அமுதா (நிகிதா) தன் தந்தை ஒரு கொலைகாரன் என்றெண்ணி அவரை வெறுக்கிறாள்.

கிருஷ்ணசாமியின் கடந்த காலம்: கிருஷ்ணசாமி தன் நண்பன் கந்தசாமியுடன் தேநீர் கடை நடத்துகிறான். கிருஷ்ணசாமி காதலிக்கும் பெண்ணான சிந்தாமணியுடன் (ரோஜா) நடக்கவிருந்த நிச்சயதார்த்தை தடுக்கிறான் சாமியப்பன். சிந்தாமணியின் தந்தை சாமியப்பனின் மகனுக்கு (ராஜா) திருமணம் செய்து கொடுப்பதாக வாக்கு கொடுத்ததாகக் கூறுகிறான் சாமியப்பன். கிருஷ்ணசாமி ஒரு அரசியல் நிகழ்ச்சியில் சாமியப்பனை அவமானப்படுத்துகிறான். ஆத்திரம் கொள்ளும் சாமியப்பன், கிருஷ்ணசாமியின் சகோதரனைக் கொல்கிறான். இதற்கு பழிவாங்க சாமியப்பனின் வீட்டுக்குச் செல்லும் கிருஷ்ணசாமியைக் கைது செய்து அவன் கொலை செய்யாமல் தடுக்கும் காவல்துறை அதிகாரி (நாகேஷ்) அவனுக்கு சாமியப்பனின் சட்டவிரோத நடவடிக்கைகளைத் தடுக்கும் பொறுப்பைத் தருகிறார்.

சாமியப்பன் சட்டவிரோதமாக வைத்துள்ள பணத்தைக் கைப்பற்றும் கிருஷ்ணசாமி பணக்காரனாக மாறுகிறான். காவல் அதிகாரியை அடிக்கும் சாமியப்பனின் வலது கையை வெட்டுகிறான். சிந்தாமணிக்கும் சாமியப்பனின் மகனுக்கும் திருமணம் நடக்கிறது. வசந்தா (ஊர்வசி) கிருஷ்ணசாமியைக் காதலிக்கிறாள். முதலில் திருமணத்திற்கு மறுக்கும் கிருஷ்ணசாமி, அவன் தாயின் வற்புறுத்தலால் அவளைத் திருமணம் செய்கிறான். கிருஷ்ணசாமியின் வன்முறை நடவடிக்கைகள் பிடிக்காமல் கர்ப்பிணியான வசந்தா வீட்டை விட்டு வெளியேறுகிறாள்.

இறுதியில் கிருஷ்ணசாமி - சாமியப்பன் இருவரில் வெற்றி பெற்றது யார்? என்பது மீதிக்கதை.

நடிகர்கள்
---------

* அர்ஜுன் - கிருஷ்ணசாமி
* ஊர்வசி - வசந்தா
* ரோஜா - சிந்தாமணி
* கவுண்டமணி - கந்தசாமி
* நாகேஷ் - காவல்துறை அதிகாரி
* திலகன் - சாமியப்பன்
* சத்யப்ரியா - கிருஷ்ணசாமியின் தாய்
* ராஜா - சாமியப்பன் மகன்
* சீலா - சுமதி
* நிகிதா - அமுதா

இசை
---

படத்தின் இசையமைப்பாளர் வித்தியாசாகர். பாடலாசிரியர்கள் வாலி மற்றும் இலக்கியன்.

| வ.எண் | பாடல் | பாடகர்(கள்) |
| --- | --- | --- |
| 1 | அக்கா குளிக்கறா | சித்ரா |
| 2 | அம்மாடி | மனோ |
| 3 | எண்ணெயை வச்சு | மனோ, சுவர்ணலதா |
| 4 | என்னென்ன சொல்வேன் | எஸ். பி. பாலசுப்பிரமணியம், எஸ். பி. சைலஜா |
| 5 | கனவு எடுத்தே | எஸ். பி. பாலசுப்பிரமணியம் |
| 6 | முக்குளிச்சி | எஸ். பி. பாலசுப்பிரமணியம் |
| 7 | வானவில்லில் | எஸ். பி. பாலசுப்பிரமணியம் |

மேற்கோள்கள்
-----------

1. ↑  "ஆயுத பூஜை". Archived from the original on 2010-07-27. 2019-02-28 அன்று பார்க்கப்பட்டது.CS1 maint: unfit url (link)
2. ↑  "ஆயுத பூஜை".
[*தொடர்பிழந்த இணைப்பு*]
3. ↑  "ஆயுத பூஜை பாடல்கள்". Archived from the original on 2012-01-17. 2019-02-28 அன்று பார்க்கப்பட்டது.CS1 maint: unfit url (link)
4. ↑  "பாடல்கள்". Archived from the original on 2010-07-27. 2019-02-28 அன்று பார்க்கப்பட்டது.CS1 maint: unfit url (link)
**நடனக் கோட்பாடு** என்பது இசைக் கோட்பாட்டுடன் நெருங்கிய தொடர்புகொண்ட ஒரு கோட்பாடு. அண்மைக்காலத்தில் உருவான இத்துறை, நடனத்தின் இயல்புகளையும் அதன் பொறிமுறைகளையும் விளக்குகிறது. நடனக் கோட்பாடு நடனத்தின் தோற்றம், பாணிகள், வகை, கலை வெளிப்பாடு, போன்ற நடனம் தொடர்பான பல விடயங்களை உள்ளடக்குகிறது. 

  

நடனக் கோட்பாடு உடலுறுப்பு அசைவுகள், சேர்ந்து ஆடுபவருடனான இடைவினைகள், அவர்களிடையேயான தொடர்புகள், இசையுடனான தொடர்புகள் போன்றவற்றைக் கையாள்கிறது. மனிதருடைய வெளிப்பாட்டு ஊடகம் என்றவகையிலும், தொடர்பாடல் ஊடகம் என்ற வகையிலும், நடனத்தின் தொடர்பிய, உடல் சார்ந்த, மனம் சார்ந்த, உணர்வு சார்ந்த, கலை சார்ந்த அம்சங்களை இது ஆய்வு செய்கிறது. இவ்வாறு ஆய்வு செய்யும்போது, பல்வேறு நடன வகைகளுக்கும், பாணிகளுக்கும் இடையிலான நுணுக்க வேறுபாடுகள் அவற்றின் சமூக, பண்பாட்டுப் பின்னணிகளின் அடிப்படையில் பகுப்பாய்வு செய்யப்படுகின்றன. நடனம் பண்பாட்டில் எங்கும் நிறைந்திருக்கும் ஒன்றாக இருப்பதால், நடனக் கோட்பாடு நடனத்தின் உள்ளுணர்வு சார்ந்த இயல்புகளை அறிய முயல்வதுடன், சில அசைவுகள் இயல்பானவையாகவும் வேறு சில திணிக்கப்படுவன போன்றும் தோற்றுவதற்கான காரணங்களையும் கண்டறிய முயல்கிறது.

இவற்றையும் பார்க்கவும்
----------------------

* நடனம்
* நடன ஆய்வு
* இசைக் கோட்பாடு
**தேசிய மின்னணு பணப் பரிவர்த்தனை** அல்லது **தேசிய மின்னணு பணப் பரிமாற்றம்** (NEFT-National Electronic Fund Ttransfer) என்பது தேசிய அளவில் தனிநபர், நிறுவன அமைப்புகள், குழுமங்கள் ஆகியோர் ஏதாவது ஒரு வங்கியின் கிளையிலிருந்து மற்றொரு வங்கியிலுள்ள தனிநபர் அல்லது நிறுவன அமைப்பு அல்லது குழுமங்களின் கணக்கிற்கு மின்னணு முறையில் பணத்தை அனுப்பிட உதவிடும் முறை ஆகும். ஒரு வங்கி இந்த முறையிலுள்ள நிதிமாற்றத்தில் பங்கேற்க வேண்டுமாயின், அவ்வங்கி அல்லது அவ்வங்கிக்கிளை கணினி வலைத்தள இணைப்பினை ஏற்கும் வசதியுடையதாக இருக்கவேண்டும்.

பணம் பெறுநர்
------------

ஒரு வங்கிக்கிளையில் கணக்கு வைத்துள்ள தனிநபர்கள், நிறுவன அமைப்புகள், குழுமங்கள் தேசிய மின்னணு பணப் பரிவர்த்தனை முறையை பயன்படுத்திப் பணம் பெறலாம். ஆகவே பணத்தைப் பெறுபவர் (பயனாளி) தேசிய மின்னணு பணப் பரிவர்த்தனை இணைப்பில் உள்ள வங்கிக்கிளையில் கணக்கு வைத்திருப்பது அவசியமாகும்.

பணம் அனுப்புநர்
---------------

வங்கிக்கிளையில் கணக்கு வைத்துள்ள தனிநபர்கள், நிறுவன அமைப்புகள், குழுமங்கள் இம்முறையை பயன்படுத்தி பணம் அனுப்பலாம். 

வங்கிக்கணக்கு இல்லாதவர்கள் கூட தேசிய மின்னணு பணப் பரிவர்த்தனை இணைப்பிலுள்ள வங்கிக்கிளையில் நுழைந்து அதன் மூலம் தேசிய மின்னணு பணப் பரிவர்த்தனை முறையை பயன்படுத்தி பணம் அனுப்பலாம். 

இத்தகு வாடிக்கையாளர் பணத்தை வங்கியில் செலுத்த வசதியாக தனியானதொரு பரிவர்த்தனைக் குறியீட்டு எண் (50) இம்முறையில் வழங்கப்பட்டுள்ளது. இத்தகு வாடிக்கையாளர்கள் தங்களின் தகவல்களை (முகவரி, தொலைபேசி எண் முதலியன) தரவேண்டும். இதனால், வங்கிக்கணக்கு ஏதுமின்றி பணம் செலுத்துபவர் பணமாற்ற பரிவர்த்தனையைச் செய்திட முடியும்.

மேற்கோள்களும் குறிப்புகளும்
---------------------------

1. 1 2 3  "தேசிய மின்னணு பணப் பரிவர்த்தனை". இந்திய ரிசர்வ் வங்கி. 01 சனவரி 2013 அன்று பார்க்கப்பட்டது. Check date values in: `|accessdate=` (உதவி)
**மகரிஷி** என்ற புனைபெயரைக் கொண்ட பாலசுப்பிரமணி ஐயர் தமிழக எழுத்தாளர் ஆவர். 

மகரிஷியின் பிறந்த ஊர் தஞ்சாவூர். சேலத்தில் வசித்தவர். இவர் தமிழ்நாடு மின்சார வாரியம் நிறுவனத்தில் பணியாற்றினார். 

மகரிஷி என்ற பெயரில் இவர் கிட்டத்தட்ட 130 புதினங்கள், 5 சிறுக்கதைத் தொகுப்புகள், 60 கட்டுரை நூல்கள் ஆகியவற்றை எழுதியுள்ளார். இவரின் முதலாவது புதினம் "பனிமலை" ஆகும். இதன் கதை 1965 இல் "என்னதான் முடிவு" என்ற பெயரில் திரைப்படமாக வெளிவந்தது. இவரது ஏனைய கதைகள் *பத்ரகாளி* (1977), *சாய்ந்தாடம்மா சாய்ந்தாடு* (1977), *புவனா ஒரு கேள்விக்குறி* (1977), *வட்டத்துக்குள் சதுரம் (1978),* மற்றும் *நதியை தேடி வந்த கடல்* (1980) ஆகிய திரைப்படங்களாக வெளிவந்தன.

படைப்புகள்
----------

### நெடுங்கதைகள்

1. சாய்ந்தாடம்மா சாய்ந்தாடு
2. நதியைத் தேடிவந்த கடல்
3. பத்ரகாளி
4. பனிமலை
5. புவனா ஒரு கேள்விக்குறி
6. வட்டத்துக்குள் சதுரம்

மேற்கோள்கள்
-----------

1. ↑  "நான்தான் ஜெயலலிதாவின் கதாசிரியர்!"; மறக்கப்பட்ட படைப்பாளியின் கதை!
2. ↑  *Bhuvana Oru Kelvikuri: An Analysis* www.boloji.com
3. ↑  GUEST COLUMN : Jayalalithaa’s tryst with writing. www.corporatecitizen.in
|  |
| --- |
| தே.வ.இ.ப சின்னம்.றோட் தீவிலுள்ள வரலாற்று மாவட்டமான பாடுக்கெட்டில் உள்ள இசுலேட்டர் மில் வரலாற்றுக்களம் தேசியப் பதிகையில் இடம்பெற்ற முதல் இடமாகும். நவம்பர் 13, 1966இல் பட்டியலில் பதியப்பட்டது.
மிச்சிகனின் வாசிங்டன் நகரில் உள்ள லோரென் ஆன்ட்ரூசு எண்கோண மாளிகை தேசியப் பதிகையில் செப்டம்பர் 3, 1971இல் பதிவு பெற்றது.
மாசச்சூசெட்சின் சேலத்தில் சாமுவல் மெக்ன்டைர் 1800இல் கட்டிய இசுடீபன் பிலிப்சு மாளிகை வரலாற்று அருங்காட்சியகமாக இயங்கி வருகின்றது; பொதுமக்கள் பார்வைக்குத் திறக்கப்பட்டுள்ளது.
மாசச்சூசெட்சின் சேலத்தில் உள்ள ஆமில்டன் கூடம் 1970இல் தேசிய வரலாற்று இடங்கள் பதிகையில் சேர்க்கப்பட்டது. இதனையும் மக்கென்டைர் 1805இல் கட்டினார். |

**தேசிய வரலாற்று இடங்கள் பதிகை** (*National Register of Historic Places*, **NRHP**) ஐக்கிய அமெரிக்கக் கூட்டரசின் பாதுகாக்கப்பட வேண்டிய மாவட்டங்கள், இடங்கள், கட்டிடங்கள், கட்டமைப்புக்கள், பொருட்களின் (*சொத்துக்கள்*) அலுவல்முறையான பட்டியல் ஆகும். இந்தப் பட்டியலை தேசியப் பூங்காக்கள் சேவை அமைப்பு பராமரித்து வருகின்றது. 1966ஆம் ஆண்டின் தேசிய வரலாற்று இடங்கள் பாதுகாப்புச் சட்டத்தின்படி இந்தப் பதிகை உருவாக்கப்பட்டுள்ளது. இப்பட்டியலில் சேர்க்கப்பட கடைபிடிக்கப்படும் செயல்முறையையும் இச்சட்டம் வரையறுத்துள்ளது. 

இந்தப் பட்டியலில் பத்து இலட்சத்திற்கும் கூடுதலான சொத்துக்கள் இடம் பெற்றுள்ளன. இவற்றில் 80,000 நேரடியாக குறிப்பிடப்பட்டுள்ளன. மற்றவை வரலாற்று மாவட்டங்களின் அங்கமாக சிறு *பங்களிப்பு சொத்துக்களாக* இடம் பெற்றுள்ளன. ஒவ்வொரு ஆண்டும் 30,000 சொத்துக்கள் தேசியப் பதிகையில் சேர்க்கப்படுகின்றன. இவற்றில் சில தேசிய வரலாற்று அடையாளங்களாகவும் உள்ளன.

இந்த தேசியப் பதிகையில் பட்டியலிடப்பட்டுள்ளவற்றின் பாதுகாப்பிற்கான செலவினங்கள் வரிச்சலுகைகளுக்கு தகுதி பெற்றவை.

மேற்சான்றுகள்
-------------

1. ↑  "National Register Information System". *National Register of Historic Places*. National Park Service. 2010-07-09.

வெளி இணைப்புகள்
---------------

விக்கிமீடியா பொதுவகத்தில்,  
 ***National Register of Historic Places***   
என்பதின் ஊடகங்கள் உள்ளன. 

* National Register of Historic Places
இந்திய அரசாங்கத்தால் இளம் வாக்காளர்களை ஊக்கப்படுத்துவதற்காக **சனவரி 25-**ஆம் தேதி தேசிய வாக்காளர் நாளாக (*National Voters' Day*) கடைபிடிக்கப்படுகிறது. வாக்களிப்பதை மக்கள் தங்கள் கடமையாகக் கருத வேண்டும் என்ற விழிப்புணர்வை மக்களிடையே ஏற்படுத்துவது இந் நாளின் நோக்கமாகும்.

18 வயது நிரம்பிய இந்தியக் குடிமக்கள் அனைவரும் வாக்களிக்கத் தகுதி வாய்ந்தவர். தேர்தல் என்பது பொதுவாக 5 ஆண்டுகளுக்கு ஒரு முறை வருகிறது. சாதி, மதம், இனம் என்ற வேறுபாடுகளைக் களைந்து 18 வயது நிரம்பிய இந்திய குடியுரிமை பெற்ற மக்கள் அனைவரும் வாக்களிக்கத் தகுதி உள்ளவர்கள். வாக்காளர் அனைவருக்கும் வாக்காளர் அடையாள அட்டை ஒன்று தேர்தல் ஆணையத்தால் வழங்கப்படுகின்றது.

வரலாறு
------

1950ஆம் ஆண்டு சனவரி 25 அன்று இந்தியத் தேர்தல் ஆணையம் தோற்றுவிக்கப்பட்டதைக் கொண்டாடும் விதமாக 2011-இலிருந்து இது பின்பற்றப்படுகிறது. சட்ட அமைச்சகத்தினால் பரிந்துரைக்கப்பட்டு, 2011 சனவரியில் மன்மோகன் சிங் தலைமையில் நடந்த ஒன்றிய அமைச்சரவைக் கூட்டத்தில் இது ஏற்றுக்கொள்ளப்பட்டது.

மேற்கோள்கள்
-----------

* இன்று தேசிய வாக்காளர் தினம்: தேர்தல் குறித்த புகார்கள்-தகவல்களுக்கு தனி ஃபேஸ்புக் திறப்பு தினமணி, நாள்: ஜனவரி, 25, 2014
* 4th National Voters' Day at Vigyan Bhawan New Delhi on 25th January, 2014
**எலிசபெத் தியோர் ஃபால் சோ (Elisabeth Dior Fall Sow)** (பிறப்பு: 1968) இவர் ஒரு செனகல் நீதிபதியும் சட்ட அறிஞருமாவார். மேலும் இவர்  செனகலில் முதல் பெண் வழக்கறிஞராகவும் இருந்தார். 1976இல் செயிண்ட் லூயிஸின் முதல் நீதிமன்றத்தில் நியமிக்கப்பட்டார்.   இவர் பெண்கள் நீதிபதிகள் சங்கத்தின் கௌரவத் தலைவராகவும் உள்ளார்.  மேலும், இவர் மனித உரிமைகள் (குறிப்பாக பெண்கள் மற்றும் குழந்தைகள்), அமைதி மற்றும் பாதுகாப்பு மற்றும் குற்றவியல் நீதி ஆகிய துறைகளில் உள்நாட்டிலும் சர்வதேச அளவிலும் தனது பங்களிப்புக்காக புகழ்பெற்றவராவார். செனகலின் தேசிய ஒழுங்கு ஆணையின் அதிகாரியாக நியமிக்கப்பட்டதன் மூலம் மிக உயர்ந்த அங்கீகாரத்தைப் பெற்றுள்ளார்.

வாழ்க்கை
--------

1976ஆம் ஆண்டில் தியோர் ஃபால் சோ செயிண்ட் லூயிஸில் பொது வழக்கறிஞராக நியமிக்கப்பட்டார்.  நேர்மை மற்றும் நெறிமுறைகளுக்கான உறுதியான அர்ப்பணிப்புக்காகவும் புகழ்பெற்றவராவார். இவர் கல்வி மேற்பார்வை மற்றும் சமூக பாதுகாப்பு தேசிய இயக்குநராகவும், சோனாடெல்-ஆரஞ்சின் சட்ட விவகார இயக்குநராகவும், ருவாண்டாவிற்கான சர்வதேச குற்றவியல் தீர்ப்பாயத்தின் சட்ட ஆலோசகராகவும், ருவாண்டாவின் குற்றவியல் நீதிமன்றத்தின் மேல்முறையீட்டு நீதிமன்றத்திற்கான முதன்மை சட்ட அதிகாரியாகவும் மற்றும் சர்வதேச குற்றவியல் நீதிமன்றத்தின் ஆலோசகராகவும் இருக்கிறார்.

பணி
---

ஐக்கிய நாடுகளின் சிறுவர் நிதியம் மரபுகளுக்கு இணங்க செனகல் சட்டத்தை ஒத்திசைக்க யுனிசெஃப் நிதியளித்த ஆய்வை மேற்கொண்ட பின்னர், தியோர் ஃபால் சோ ஒரு குழுவுக்கு தலைமை தாங்கினார். இது செனகலின் 1999 சட்டத்தை உருவாக்கி பெண் பிறப்புறுப்பு சிதைவை தடை செய்தது. 

2001 முதல் 2005 வரை இவர் குழந்தைகளின் உரிமைகள் மற்றும் நலன் தொடர்பான ஆப்பிரிக்க நிபுணர்களின் குழுவில் உறுப்பினராக இருந்தார்.

ஓய்வு
-----

2015ஆம் ஆண்டில் இவர் பாலினம் மற்றும் மனித உரிமைகள் தொடர்பான பத்திரிகையாளர்களின் வலையமைப்பின் கௌரவத் தலைவராக நியமிக்கப்பட்டார். பின்னர், இவர் 2017இல் ஓய்வு பெற்றார்.

குறிப்புகள்
-----------

1. 1 2 3  PORTRAIT: Me Dior Fall Sow, une pionnière toujours aux aguets, *Thiey Dakar*, 24 November 2017. Accessed 10 March 2020.
2. ↑  "Dior Fall Sow et les droits des femmes : un combat acharné". *lepetitjournal.com* (பிரெஞ்சு). 2020-03-10 அன்று பார்க்கப்பட்டது.
3. ↑  Samarew (2019-06-24). "Dior Fall Sow, 1ère femme procureure : « le jour où j'ai dit non au pouvoir »". *SAMAREW INFOS* (பிரெஞ்சு). 2020-03-10 அன்று பார்க்கப்பட்டது.
4. ↑  ""Les violeurs ne seront plus punis par des peines qui ne sont pas dissuasives"" (in fr). .
5. ↑
6. ↑  Dior Fall Sow, ellesolaire.org. Accessed 10 March 2020.
7. ↑  David Hecht, When a law sweeps in, tradition lashes back, *Christian Science Monitor*, February 4, 1999. Accessed 10 March 2020.
8. ↑  Murray, Rachel (2004-12-09) (in en). *Human Rights in Africa: From the OAU to the African Union*. Cambridge University Press. பன்னாட்டுத் தரப்புத்தக எண்:978-1-139-45633-3. .
9. ↑  Former Members பரணிடப்பட்டது 2020-03-11 at the வந்தவழி இயந்திரம், ACERWC. Accessed 10 March 2020.
**திரவ** அல்லது **நீர் இழத்தல் சோதனை** (*fluid* அல்லது *water deprivation test*) என்பது ஒரு மருத்துவ சோதனை ஆகும். இதன் மூலம் ஒரு நோயாளிக்கு நீரிழிவு நோய் இருந்து, பாலிடிப்சியா (அதிகப்படியான தாகத்தின் காரணமாக அதிக நீரை உட்கொள்ளும் நிலை) ஆவதற்கு எதிரான வேறு காரணங்கள் உள்ளனவா? என கண்டறியப்பயன்படுகிறது. நோயாளியின் தாகத்திற்கான காரணத்தை உறுதி செய்ய, நோயாளி நீண்ட நேரத்திற்கு நீர் அருந்தாமல் இருக்க வேண்டியுள்ளது.

இச்சோதனையானது உடல் எடை, சிறுநீர் வெளியேற்றம், மற்றும் சிறுநீரின் உள்ளடக்கப்பொருள்கள் கெடாமால் இருக்கையில், அவற்றில் ஏற்படும் மாற்றங்களை அளவிடுகிறது. இச்சோதனை மேற்கொள்கையில் ADHன் (*வாசோபிரெசின்* போன்றது) இரத்த அளவீட்டையும் அளவிட வேண்டிய அவசியமுள்ளது.

நீர் இழப்பிற்கு, திரவ இழத்தலில் மாற்றம் இல்லாமலிருக்கையில், *டெஸ்மோப்பிரஸ்ஸின்* இருவகையான நீரிழிவு நோய்களான மத்திய மற்றும் நெஃப்ரோஜெனிக் நீரிழிவு நோய்களை வேறுபடுத்திக்காட்ட உதவுகிறது.

நீர் உட்கொள்ளும் நேரம் 4 லிருந்து 18 மணி நேரம் வரை வேறுபடும்.

சீரம் ஆஸ்மாலிட்டி மற்றும் சிறுநீர் ஆஸ்மாலிட்டி ஆகிய இரண்டும் இச்சோதனையில் அளவிடப்படுகிறது.

விளக்கம்
--------

நிபந்தனைகள் கீழே வேறுபடுத்திக் காட்டப்படுகிறது:

| நிலைகள் | திரவகவர்தலுக்குப்பிறகு சிறுநீர் ஆஸ்மாலிட்டி mOsm/kgல் | டெஸ்மோப்பிரெசின் அல்லது வேசோப்பிரெசினுக்குப் பிறகு |
| --- | --- | --- |
| சாதாரண நிலை | >800 | >800 (<10% அதிகம்) |
| ADH உற்பத்தியில் பாதிப்பு (மத்திய /நெஃப்ரோஜெனிக் நீரிழிவு நோயாளிகள் | <300 | >800(>50% அதிகம்) |
| சிறுநீரக பாதிப்பிற்கு ADH உற்பத்தி காரணம்(நெஃப்ரோஜெனிக் நீரிழிவு நோயாளிகள்) | <300 | <500(<50%அதிகம்) |
| அதிகப்படியான திரவத்தை உட்கொள்ளல் முதலாம் நிலை பாலிடிப்சியா) | <500(<50%அதிகம்) | >500(<10%அதிகம்) |

மேற்கோள்கள்
-----------

1. ↑  Choices, NHS. "Diabetes insipidus - Diagnosis - NHS Choices". *www.nhs.uk*. 2016-03-14 அன்று பார்க்கப்பட்டது.
2. ↑  Norman Lavin (1 April 2009). *Manual of Endocrinology and Metabolism*. Lippincott Williams & Wilkins. பக். 67–. பன்னாட்டுத் தரப்புத்தக எண்:978-0-7817-6886-3.. பார்த்த நாள்: 12 November 2010.

வெளி இணைப்புகள்
---------------

* Water deprivation test protocol பரணிடப்பட்டது 2007-02-17 at the வந்தவழி இயந்திரம்
**தேசிய வடிவமைப்பு நிறுவனம்** (National Institue of Design-NID) , இந்திய அரசின் வணிகம் மற்றும் தொழில் அமைச்சகத்தின் கீழ் 60 ஆண்டுகாலமாக செயல்படும் ஒரு தொழிற்கல்வி நிறுவனம். வடிவமைப்புக் கல்வி, பயிற்சி மற்றும் ஆராய்ச்சிகளில் முக்கிய இடத்தை இந்நிறுவனம் வகிக்கிறது.. இந்நிறுவனம் வடிவமைப்புத் துறையில் ஆராய்ச்சி மற்றும் மேம்படுத்தல் (Research and Development) வசதிகள் கொண்டுள்ளது. 

இந்திய அரசால் தேசிய முக்கியத்துவம் வாய்ந்த நிறுவனங்களில் ஒன்றாக தேசிய வடிவமைப்பு நிறுவனம் எடுத்துக் கொள்ளப்பட்டதாக 18 சூலை 2014ஆம் நாளில் இந்திய அரசிதழில் வெளியிடப்பட்டுள்ளது. 

இந்நிறுவனத்தின் தலைமையிடம் அகமதாபாத். காந்திநகர், பெங்களூரு ஆகிய இடங்களில் கிளைகள் உள்ளது. இளநில மற்றும் முதுநிலை பட்டப்படிப்புகளில், 17 வேறுபட்ட வகையான வடிவமைப்புத் தொழிற்கல்வி பயிற்சிகள் வழங்குகிறது. தொழில் துறை சார்ந்த வடிவமைப்புகள் தொடர்பான கருத்துக்களைப் பரிமாறிக் கொள்வதில், 55 வெளிநாட்டு நிறுவனங்களுடன் தொடர்பில் உள்ளது. வடிவமைப்புகள் தொடர்பான ஆய்வுப் படிப்புகளும் இந்நிறுவனத்தில் உள்ளன. 

இந்நிறுவனம், மேனிலைப் பள்ளி இறுதித் தேர்வில் தேர்ச்சி பெற்றவர்களுக்கும் மற்றும் அதற்கு இணையான படிப்பு முடித்தவர்களுக்கும், அகமதாபாத்தில் அமைந்துள்ள தலைமையகத்தில் நான்காண்டு கால வடிவமைப்பு இளநிலப் பட்டமும் மற்றும் காந்திநகர், பெங்களூரு, அகமதாபாத் ஆகிய இடங்களில் அமைந்துள்ள கிளை நிறுவனங்களில், இளநிலைப் பட்டம் பெற்றவர்களுக்கு 17 வகையான வடிவமைப்புகளில், இரண்டரை ஆண்டுக் கால முதுகலைப் பட்டயப் பயிற்சியும் வழங்குகிறது.

வழங்கும் தொழிற்கல்விகள்
-----------------------

1. தொழிற்சாலை வடிவமைப்பு
2. தொலைத் தொடர்பு வடிவமைப்பு
3. ஜவுளி (Textile) வடிவமைப்பு
4. ஆயத்த ஆடைகள் வடிவமைப்பு
5. ஒருங்கிணைந்த தகவல் தொழில்நுட்ப வடிவமைப்பு

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-02-25 அன்று மூலம் பரணிடப்பட்டது. 2015-02-26 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-02-25 அன்று மூலம் பரணிடப்பட்டது. 2015-02-26 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-02-19 அன்று மூலம் பரணிடப்பட்டது. 2015-02-26 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2015-02-19 அன்று மூலம் பரணிடப்பட்டது. 2015-02-26 அன்று பார்க்கப்பட்டது.

வெளி இணைப்புகள்
---------------
ஒருங்கமை அட்சர கணிதத்தில் **கிரமரின் விதி** எனப்படுவது ஒரேயொரு தீர்வை மட்டும் உள்ளடக்கிய ஒருங்கமை சமன்பாட்டுத் தொகுதியின் தீர்வைக் காண்பதற்கான சூத்திரமாகும். இது சமன்பாட்டின் தீர்வை குணகத் தாயம் மற்றும் அதன் ஒவ்வொரு நிரலையும் மூலக்காவி கொண்டு பிரதியிடுவதன் மூலம் உருவாக்கப்படும் தாயங்களின் துணிகோவைகள் சார்பில் வெளிப்படுத்துகிறது. இம்முறையைக் கண்டுபிடித்த கபிரியேல் கிரமரின் (1704–1752) பெயரில் இது வழங்கப்படுகிறது. இவர் எந்தவொரு ஒருங்கமை சமன்பாட்டுத் தொகுதிக்கும் பொருந்தும் விதத்தில் இம் முறையை 1750இல் வெளியிட்டார். ஆயினும் இவற்றில் விசேட வகைகளுக்கான விதியை கொலின் மக்கிளோரின் என்பார் 1748இலேயே வெளியிட்டிருந்தார். (இதை அவர் 1729இலேயே கண்டுபிடித்திருந்தார்).

பொது வகை
--------

*n* தெரியாக்கணியங்களைக் கொண்ட *n* ஒருங்கமை சமன்பாடுகளையுடைய தொகுதியொன்றைக் கருதுக, இதன் தாயப் பெருக்கல் வடிவம் வருமாறு:

|  |  |
| --- | --- |
| {\displaystyle Ax=b\,} | {\displaystyle (1)\,} |

இங்கு *n x n* தாயம் {\displaystyle A} ஒரு பூச்சியமல்லாத துணிகோவையைக் கொண்டுள்ளது. மேலும் காவி {\displaystyle x=(x\_{1},\ldots ,x\_{n})^{\mathrm {T} }} மாறிகளின் நிரல் காவியாகும்.

இப்போது தேற்றப்படி, இத்தொகுதி ஒரேயொரு தீர்வை மட்டுமே கொண்டுள்ளது. தீர்வுத்தொடையின் தனித்தனிப் பெறுமானங்கள் பின்வருமாறு தரப்படும்.

{\displaystyle x\_{i}={\frac {\det(A\_{i})}{\det(A)}}\qquad i=1,\ldots ,n\,}
இங்கு {\displaystyle A\_{i}} என்பது {\displaystyle A}யின் *i*வது நிரலை நிரல் காவி {\displaystyle b} கொண்டு பிரதியிடுவதன் மூலம் உருவாகும் தாயமாகும்.

இவ்விதி மெய்யெண் புலம் மட்டுமன்றி எந்தவொரு புலத்திலும் குணகங்களையும் தெரியாக் கணியங்களையும் கொண்டுள்ள சமன்பாட்டுத் தொகுதிக்கும் பொருந்தும்.

மேற்கோள்கள்
-----------

1. ↑  Cramer, Gabriel (1750). "Introduction à l'Analyse des lignes Courbes algébriques" (French). Geneva: Europeana. pp. 656–659. 2012-05-18 அன்று பார்க்கப்பட்டது.CS1 maint: Unrecognized language (link)
2. ↑  MacLaurin, Colin (1748). *A Treatise of Algebra, in Three Parts.*. .
3. ↑  
Carl Benjamin Boyer (1968). *A History of Mathematics* (2nd ). Wiley. பக். 431. .
4. ↑  
Katz, Victor (2004). *A History of Mathematics* (Brief ). Pearson Education. பக். 378–379.
5. ↑  
Hedman, Bruce A. (1999), "An Earlier Date for "Cramer's Rule"", *Historia Mathematica*, 4(26): 365–368, doi:10.1006/hmat.1999.2247
**புஷ்பா பாவே** (23 மார்ச் 1939 – 2 அக்டோபர் 2020) [[இந்தியா]]வின் மகாராஷ்டிரா மாநிலத்தின், மும்பையைச் சேர்ந்த ஒரு சமூக ஆர்வலர் ஆவார். மராத்தி மற்றும் சமஸ்கிருதப் பேராசிரியையான புஷ்பா பாய் என்று அவரது மாணவர்களாலும் பொது சமூகத்திலும் அன்புடன் அழைக்கப்பட்ட இவர் ஒரு சமூக, அரசியல் விமர்சகராகவும், நாடகங்களை எழுதி இயக்கியும் உள்ளார். 

பாவே, தனது சமூக செயல்பாடுகளில் வெளிப்படையாகவும், எதற்கும் அச்சமற்றவராகவும் இருந்த காரணத்தால், மும்பையின் இரும்பு பெண்மணி என்று அழைக்கப்பட்டார். இந்தியாவின் மும்பை மாநகரத்தில் உள்ள தாதர் பகுதியிலேயே பிறந்து வளர்ந்த இவர், மும்பை எல்பின்ஸ்டோன் கல்லூரியில் மராத்தி மற்றும் சமஸ்கிருதத்தில் தனது முதுகலை பட்டப்படிப்பை முடித்துள்ளார். 

ராம்நரேன் ரூயா கல்லூரியில் சமஸ்கிருதம் கற்பித்த பேராசிரியரான இவர், 1999 ம் ஆண்டில் அதன் மராத்தி துறையின் தலைவராக இருந்து ஓய்வு பெற்றார். 
மஹாராஷ்டிர மாநிலம் உருவாவதற்கு வழிவகுத்த சம்யுக்தா மகாராஷ்டிரா இயக்கம், கோவா விடுதலை இயக்கம் உட்பட, பல்வேறு இயக்கங்களில்  ஆறு தசாப்தங்களாக மகாராஷ்டிராவில் சமூக இயக்கங்களுக்கு அவர் செய்த மகத்தான பங்களிப்பிற்காக அறியப்பட்டுள்ளார்.

1975 ஆம் ஆண்டு நெருக்கடி நிலையின் போது மிருணாள் கோர் போன்ற பல அரசியல் தலைவர்களுக்கு  அவரது வீட்டிலேயே அடைக்கலம் கொடுத்துள்ளார்.. 

மராட்டிய எழுத்தாளராகவும், ஒளிபரப்பாளராகவும் இருக்கும் ஆனந்த் பாவேவை திருமணம் செய்துள்ளார். 
பாவே, சமூக சீர்திருத்தவாதியான டாக்டர் நரேந்திர தபோல்கருடன் செயல்பாட்டுடனும் நெருங்கிய தொடர்பில் இருந்துள்ளார். மதவெறி மற்றும் மூடநம்பிக்கைகளுக்கு எதிராக தபோல்கர் முன்வைத்த மூடநம்பிக்கை எதிர்ப்புச் சட்டத்தை உருவாக்க அவர் உதவினார்.  மேலும் 1970ம் ஆண்டுகளில் மராத்வாத்டா பல்கலைக் கழகத்தின் பெயரை மாற்றி,பாபாசாகேப் அம்பேத்கத்ரின் பெயரை வைக்கக்கோரிய இயக்கத்திற்கும் உதவியுள்ளார்.

மோசமான நீரிழிவு நோயால் இவரது கால்கள் துண்டிக்கப்பட்ட நிலையில் சக்கர நாற்காலியில் தனது கடைசி நாட்களைக் கழித்தவாறு அவரது எண்பத்தியோராவது வயதில் 2020ம் ஆண்டு அக்டோபர் 2ம் நாள் இறப்பை சந்தித்தார். ***புஷ்பாபாய் உடனான  உழைப்பு மற்றும் பிரச்சனைகள் குறித்த உரையாடல்*** என்ற தலைப்பில் மேதா குல்கர்னியுடன் பாவே நிகழ்த்திய பரந்துபட்ட உரையாடல்களை அடிப்படையாகக் கொண்ட ஒரு உரையாடல் நினைவுக்குறிப்பு 2020 ம் ஆண்டில் வெளியிடப்பட்டுள்ளது.

மேற்கோள்கள்
-----------

1. ↑  Salil Tripathi (11 October 2020). "Pushpa Bhave (1939-2020): Cultural critic, social activist, the embodiment of middle-class Mumbai". *scroll.in*. 11 October 2020 அன்று பார்க்கப்பட்டது.
2. ↑  "Social activist Pushpa Bhave passes away at 81". *indiatimes.com*. 3 October 2020. 11 October 2020 அன்று பார்க்கப்பட்டது.
3. ↑  *Veteran social activist Pushpa Bhave passes away*, 3 October 2020, 11 October 2020 அன்று பார்க்கப்பட்டது
4. ↑  Mishra, Ambarish (4 October 2020). "Mumbai: Critic, teacher, theatre lover and activist Pushpa Bhave dead at81". Times of India. 11 October 2020 அன்று பார்க்கப்பட்டது.
5. ↑  Smruti Koppikar (6 October 2020). "Pushpa Bhave's indelible legacy Scholar, critic and activist was voice of Maharashtra's conscience". 11 October 2020 அன்று பார்க்கப்பட்டது.
6. ↑  "மூத்த ஆர்வலர், அறிஞர் புஷ்பா பாவே தனது 81வது வயதில் காலமானார்".
**மேப்பின்போ** நிறுவனமானது அமெரிக்காவின் நியூயார்க்கைத் தலைமை அலுவலகமாகக் கொண்டியங்கும் புவியியல் தகவற் தொழில் நுட்பம் சம்பந்தமான மென்பொருள் நிறுவனமாகும்்.

வரலாறு
------

1986 களில் முதலாவது கணினிகளுக்கான புவியியல் தகவற் தொழில் நுட்ப மென்பொருளை அறிமுகப் படுத்தியது. இது இலகுவாக சாதாரண கணினிகளில் பாவிக்கக் கூடியதாக மென்பொருளை உருவாக்கினார்கள். மைக்ரோசாப்ட் அவர்களின் மென்பொருட்களில் பாவிக்கக் கூடியதாக பல கருவிகளையும் முதலில் உருவாக்கினார்கள். மைக்ரோசாப்ட் ஆபிஸ் 95 இல் மைக்ரோசாப்ட் எக்ஸ்சலில் பாவிக்க் கூடியதாக மென்பொருள் நீட்சியொன்றை அறிமுகம் செய்தனர். இது பின்னாளில் மைக்ரோசாப்ட் மேப்பாயிண்ட் உருவாகுவதற்குக் காரணமாக அமைந்தது. அத்துடன் ஆரக்கிள் நிறுவனத்துடன் இணைந்து ஸ்பாசல் (Spatical) தரவுகளைக் கையாளக் கூடியதாக ஆரக்கிள் 8i தகவற் தளத்தை உருவாகுவதற்குக் கூட்டிணைந்து உதவினார்கள்.

தற்போதைய தயாரிப்புக்களும் சேவைகளும்
-----------------------------------

மேப்பின்போ ஸ்பாசல் மற்றும் ஸ்பாசல் அல்லாத தரவுகளைக் கையாள்வதற்காக மேபின்போ புரபெசனல் பதிப்பை வெளியுட்டுள்ளனர்.

வெளியிணைப்புக்கள்
-----------------

* DigitalWAYPoint பரணிடப்பட்டது 2007-09-07 at the வந்தவழி இயந்திரம் - வெக்டர் முறையில் மேப்பின்போகோப்பைப் பெற்று .DWP கோப்பாக மாற்ற
* மேப்பின்போ நிறுவன இணையத்தளம்
* மேப்பின்போ சீனப் பயனர்கள் குழு பரணிடப்பட்டது 2006-12-06 at the வந்தவழி இயந்திரம்
* மேப்னின்போ தயாரிப்புக்களின் மதிப்பீடு - ஜியோவேல்ட் (ஆகஸ்டு 2005)
* மேப்பின்போ-L பயனர் சமூகப் பக்கம்
* நியூசிலாந்து மேப்பின்போப் பயர்பக்கம் பரணிடப்பட்டது 2006-04-02 at the வந்தவழி இயந்திரம்
| 

|  | **மேத்யூ சுறாவளி** | 1 |
| --- | --- | --- |

 |
| --- | --- | --- | --- |
| 

|  |  |
| --- | --- |
| Matthew Geostationary VIS-IR 2016.png | 14L 2016 5day.gif |

 |
| **தற்போதைய புயல் தரம்**தரம் 1  (1-நிமி சராசரி) |
| தற்போதைய நிலவரம்: | காலை 8:00 கி.நே.வ (12:00 ஒ.அ.நே) அக்டோபர் 8 |
| அமைவு: | தென் கரொலைனா, சார்லசிடனில் இருந்து 35 கிமீ தெ.தெ.கி |
| காற்று வேகம்: | 140 கிமீ/ம sustained (1-min mean)gusting to 205 கிமீ/ம |
| அமுக்கம்: | 962 மி.பா (hPa; 28.41 inHg) |
| நகர்வு: | 19 கிமீ/ம வடகிழக்கு |
| தற்போதைய புயல் நிலவரங்களுக்கு பார்க்க. |

**மேத்யூ சுறாவளி** (*Hurricane Matthew*) எயிட்டி, ஜமேக்கா, கியூபா, டொமினிக்கன் குடியரசு, பகாமாசு நாடுகளில் தாக்கமேற்படுத்திவிட்டு நிகழ்நேரத்தில் தென்கிழக்கு ஐக்கிய அமெரிக்காவின், குறிப்பாக புளோரிடா, மற்றும் ஜார்ஜியா, தென் கரொலைனா, வட கரொலைனா மாநிலங்களின் கிழக்கு கடற்கரையை ஒட்டி நகர்ந்துகொண்டிருக்கின்ற வலிமைமிக்க வெப்ப மண்டலச் சூறாவளி ஆகும். இது 2007ஆம் ஆண்டில் வீசிய ஃவீலிக்சு சூறாவளியை அடுத்து அத்திலாந்திக்குப் பகுதியில் ஐந்தாம் வகை சூறாவளிகளில் முதலாவதாகும். செப்டம்பர் 22 அன்று ஆப்பிரிக்க கடலோரத்திலிருந்து தீவிர அலையோட்டத்திலிருந்து உருவானது; மேற்கு நோக்கு நகர்ந்து செப்டம்பர் 28 அன்று லீவர்டு தீவுகளின் கிழக்குப் புறத்தில் சூறாவளியாக மாறியது. விரைவிலேயே ஐந்தாம் வகுப்பு சூறாவளியாக வலிவுற்றது. 

இந்தச் சூறாவளியால் குறைந்தது 889 உயிரிழப்புகள் நிகழ்ந்துள்ளதாக கருதப்படுகின்றது; எயிட்டியில் 877 பேரும் புளோரிடாவில் 6 பேரும் உயிரிழந்துள்ளனர். 

அக்டோபர் 6 அன்று ஐக்கிய அமெரிக்க குடியரசுத் தலைவர் பராக் ஒபாமா புளோரிடாவில் நெருக்கடி நிலையை அறிவித்துள்ளார். பின்னர் கூட்டரசின் பேரிடர் அறிவிக்கையில் ஜார்ஜியாவும் தென் கரோலினாவும் சேர்க்கப்பட்டன.

மேற்சான்றுகள்
-------------

1. ↑  "Matthew Becomes the Fifth Hurricane of the 2016 Atlantic Hurricane Season; Jamaica, Hispañola, Cuba, Bahamas Threat". *The Weather Channel]date=செப்டம்பர் 29, 2016*.
2. ↑  Mazzei, Patricia; Clark, Kristen (அக்டோபர் 6, 2016). "Obama signs Florida emergency declaration to deal with Hurricane Matthew". *The Miami Herald*.
3. ↑  Merle, Renae; Berman, Mark (அக்டோபர் 6, 2016). "Hurricane Matthew, now a Category 3 storm, approaches Florida; emergencies declared in three states". *The Washington Post*.
**பூதபாலங்கா ஆறு** (ஒடியா: **ବୁଢାବଳଙ୍ଗ ନଦୀ**) இந்திய மாநிலமான ஒடிசாவில் உள்ள மயூர்பஞ்சு மற்றும் பாலேசுவர் மாவட்டங்கள் வழியாகப் பாய்கின்ற ஆறு ஆகும். இது பாலங்கா ஆறு என்றும் அழைக்கப்படுகிறது.

ஆற்றோட்டம்
----------

பூதபாலங்கா என்பது பழைய பாலாங்கா என்பதாகும். இந்த ஆறு சிமிலிபால் மலையில் தோன்றி பரேகிபனி அருவியாக விழுந்து பாய்கின்றது. பரேகிபனி அருவி இந்தியாவின் இரண்டாவது உயரமான அருவியாகும். இது சிமிலிபால் உயிர்க்கோளக் காப்பகம் தேசிய பூங்காவில் அமைந்துள்ளது. இது வடக்கு நோக்கி காரன்சியாபால் கிராமம் வரை ஓடி, தென்கிழக்காகத் திரும்பி ஜான்காபஹதி கிராம வரை தொடருந்து பாதைக்கு இணையாகச் செல்கிறது. பின் தன் பாதையை மாற்றி தெற்கு நோக்கிச் சென்று கத்ரா நாளாவினை சந்திக்கின்றது. சிமிலிபால் மலையில் உருவாகும் இரு நதிகள், பால்பலா மற்றும் சிப்பாட் இதன் கிளை நதிகளாகும். பாரிபடா வழியாகப் பாயும் இந்த ஆறு பாலாசோர் மாவட்டத்தில் வங்காள விரிகுடா கடலில் கலக்கின்றது.

ஆற்று தரவு
----------

பூதபாலங்கா ஆறு சுமார் 175 கிலோமீட்டர்கள் (109 mi) நீளம் மற்றும் மொத்த நீர்ப்பிடிப்பு பரப்பளவு 4,840 சதுர கிலோமீட்டர்கள் (1,870 sq mi). இதன் முக்கிய துணை நதிகள் சோன், கங்காதர் மற்றும் கேட்ரா ஆகும்.

மேற்கோள்கள்
-----------

1. ↑  "River System". Mayurbhanj.in. 2010-06-22 அன்று பார்க்கப்பட்டது.
2. ↑  "Topography". 2010-12-09 அன்று மூலம் பரணிடப்பட்டது.
**திட்டக் குமுகம்** என்பது தனது நோக்கங்களை கொள்கைகளை வழிமுறைகளை திட்டமிட்டு அமைக்கப்படும் ஒரு குழுவாழ்க்கை குடியிருப்பு குமுகம் ஆகும். கூட்டறவு குமுகங்கள், பசுமைக் கிராமங்கள், தோழமைக் குழுமங்கள் (communes), ஆச்சிரமங்கள் என பல தரப்பட்ட திட்டக் குமுகங்கள் உண்டு. இவை குடும்ப அல்லது குல/சாதி அமைப்பைச் சார்ந்த குமுகங்களுடன் ஒப்பிட்டு வேறுபாடு காட்டத்தக்கவை.

வரலாறு
------

திட்டக் குமுகங்கள் பண்டைக் காலத்தில் இருந்து தொடர்ந்து இருந்து வரும் ஒரு சமூக அமைப்புத்தான். குறிப்பாக சமய குமுகங்கள் அல்லது ஆச்சிரமங்கள் இப்படிப்பட்டவை. 

தற்கால திட்டக் குமுகங்கள் பொது வாழ்முறைகளில் இருந்து வேறுபட்ட மாற்று வாழ்முறையின் தேடலாக தோன்றின. மேற்குநாடுகளில், குறிப்பாக அமெரிக்காவில் 1960 களில் இடம்பெற்ற சமூகப் புரட்சி பல பரிசோதனைச் சமூகங்களை தோற்றுவித்தன. நுகர்வுப் பண்பாடு, வேலைப் பளு, விரக்தி, சூழல் சீர்கேடு, தனிமைப்படுத்தல் என பல உந்தல்களால் இந்த திட்டக் குமுகங்கள் விரும்பப்பட்டன. சமவுரிமை, பொதுவுடமை என பல புரட்சிகர கொள்கைகளுடன் பல திட்டக் குமுகங்கள் அமைக்கப்பட்டன. கோட்பாட்டு நோக்கில் சிறப்பாக தோன்றும் பெரும்பாலன இத் திட்டச் குமுகங்கள் நடைமுறையில் சவால்களைச் சந்தித்து பெரும்பான்மை தோற்றுப் போன. எனினும் பல திட்டக் குமுகங்கள் தம்மைப் வெற்றிகரமாக பேணின. தற்காலத்தில் திட்டக் குமுகங்களை நடைமுறைப் படுத்துவது தொடர்பான அறிவு பெருகி இருக்கிறது.

பண்புகள்
--------

திட்டக் குமுகங்கள் பொது சமூக குமுகங்களில் இருந்து பல வழிகளில் வேறுபட்டவை. இவற்றுள் பல வகை உண்டு, அதனால் பொதுமைப்படுத்தி கருத்துக் கூறுவது சிக்கலானது. சமூகநீதி, சூழல்பேணல், சமயம், பரிசோதனை என பல நோக்களை உடையவை. இவற்றின் கட்டமைப்பும், சூழலும் பல வகைப்பட்டவை. எடுத்துக்காட்டாக பெரும்பாலான ஆச்சிரமங்கள் குரு சீடர் என்ற் இறுகிய அதிகாரக் படிநிலை கொண்டவை. மேற்குநாடுகளில் அமைக்கப்படும் தோழமைக்குமுகங்கள் (Communes) அதிகார படிநிலை அற்று அல்லது மிகக்குறைந்து கூடிய சமத்துவம் கொண்டவை.

இவற்றையும் பாக்க
----------------

* ஆரோவில்

வெளி இணைப்புகள்
---------------

* பரிசோதனை சமூகங்கள்
* Intentional Communities Database
* Intentional Communities website
* Intentional Communities Wikiபரணிடப்பட்டது 2012-04-07 at the வந்தவழி இயந்திரம்